Ikt.sz. IE5/9103/2022.04.04.

KÖZLEMÉNY

Utalvány segítő technológiák és eszközök vásárlására a fogyatékossággal élő személyeknek, akik dolgozni szeretnének

A Hargita Megyei Szociális és Gyermekvédelmi Vezérigazgatóság az akadályozottsággal élő személyek tudomására hozza, hogy a hosszabbítás következtében 2023. július 31-ig zajlik „A fogyatékkal élők munkaerő-piaci integrációjának elősegítése” című projekt, mely lehetővé teszi, hogy utalványt igényeljenek a funkcionális képességeik növeléséhez, fenntartásához, vagy javításához szükséges segítő technológia beszerzésére.

A Fogyatékos Személyek Országos Hatósága pályázata keretében azok a munkaképes korú (18–65 év közötti) személyek kaphatnak utalványt a segítő technológiák és eszközök beszerzésére, akiknek rokkantsági bizonyítvánnyal igazolt fogyatékosságuk van, munkát keresnek, és jelenleg nincs állásuk.

Az utalvány értéke 23 000 lej, és olyan eszközök beszerzését biztosítja, melyeknek lehetővé teszik, hogy az akadályozottsággal élő személyek részt vegyenek a főbb életviteli tevékenységekben, és olyan feladatokat hajthatnak végre, amelyeket egyébként nehezen, vagy lehetetlen lenne végrehajtani.

Halmozott fogyatékosság esetén egy utalvánnyal két segédeszközt is lehet vásárolni, ha az azok rajta vannak a *Kisegítő technológiák és eszközök, és a foglalkoztatást szolgáló kiemelt hozzáférési technológiák listáján*, és a használatukat szakorvos ajánlotta.

A *Kisegítő technológiák és eszközök, és a foglalkoztatást szolgáló kiemelt hozzáférési technológiák listája szerint* a halló- és járókészülékeket adott esetben kiegészítő elemek is kísérhetik, feltéve, hogy azok szerepelnek szakorvosi javaslatban.

A *Hargitai Megyei Szociális és Gyermekvédelmi Vezérigazgatóság* eddig 8 utalványt adott át a kérvényezőknek, összesen 184 000 (8x23 000) lej értékben, és jelenleg két kérvény a várólistán van.

Az utalvány megszerzéséhez szükséges lépéseket, a *Kisegítő technológiák és eszközök, és a foglalkoztatást szolgáló kiemelt hozzáférési technológiák listáját,* valamint a szükséges űrlapokat a *Hargitai Megyei Szociális és Gyermekvédelmi Vezérigazgatóság* honlapjáról lehet letölteni: <https://dgaspchr.ro/categorii-de-documente/formulare-pentru-obtinerea-tehnologiei-asistive/>

Az utalvány megszerzéséhez szükséges lépések:

A kisegítő technológiák vásárlásához szükséges utalványok megszerzése érdekében a fogyatékossággal élő személy jelentkezik a Hargita Megyei Munkaerő*-*elhelyező és Szakképző Ügynökségnél a következő dokumentumokkal: személyazonossági igazolvány, orvosi igazolás, és az utolsó tanulmányi dokumentum.

A Hargita Megyei Munkaerő*-*elhelyező és Szakképző Ügynökség álláskeresőként nyilvántartásába veszi a személyt, és tájékoztatást, tanácsadást valamint közvetítői szolgáltatásokat nyújt a számára.

A fogyatékos személy aláírja a *Megállapodás*t *a foglalkoztatást ösztönző intézkedésekben való részvételről*, és részt vesz az ügynökség által biztosított tevékenységeken (legalább két alkalommal – tájékoztatás, tanácsadás, közvetítés).

Ezt követően a fogyatékos személy jelentkezik a Hargitai Megyei Szociális és Gyermekvédelmi Vezérigazgatóságon, ahol benyújtja az utalvány odaítélésére vonatkozó kérvényt, a rokkantsági bizonyítvány és a melléklet másolatát, a segítő technológiák és eszközök típusára, illetve a hozzáférési technológiákra vonatkozó szakorvosi ajánlást, a megyei munkaerő*-*elhelyező és szakképző ügynökség által biztosított foglalkoztatás-ösztönző intézkedéseken való részvételről szóló megállapodást és az egyéni terv másolatát, valamint a kötelezettségvállalást arra, hogy nem idegeníti el a segédeszközt.

A vezérigazgatóság továbbítja a kérvényeket *a Fogyatékos Személyek Országos Hatóság*ának. A *Fogyatékos Személyek Országos Hatósága* elküldi a névre szóló, kinyomtatott utalványokat a *Hargitai Megyei Szociális és Gyermekvédelmi Vezérigazgatóság* címére. A kérvényező fogyatékos személy átveszi az utalványt, bemutatja a segédtechnikai szolgáltatónak és átveszi a terméklistán szereplő, szükséges terméket.